31983R0810
L 090/11
JURNALUL OFÍCIAL AL UNIUNII EUROPENE
REGULAMENTUL (CEE) NR. 810/83 AL COMISIEI
din 5 aprilie 1983
privind clasificarea anumitor mărfuri în cadrul anumitor poziții sau subpoziții din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Actul de aderare a Greciei, în special articolul 3,
întrucât pentru a asigura aplicarea uniformă a nomenclaturii Tarifului Vamal Comun este necesar să se adopte dispoziții privind clasificarea tarifară a următoarelor mărfuri:
1.
pușculiță de ceramică în formă de porc, cu o lungime de aproximativ 15 centimetri și o înălțime de aproximativ 9 centimetri, ornată cu un motiv floral, prevăzută în partea din spate cu o fantă pentru introducerea monedelor și o deschizătură rotundă la bază, închisă cu un dop din cauciuc moale, care permite scoaterea monedelor;
2.
pușculiță de ceramică în formă de figurină, reprezentând un bătrân (cerșetor), cu o înălțime de aproximativ 18 centimetri, cu hainele și fața vopsite, prevăzută cu o fantă pentru introducerea monedelor și o deschizătură rotundă la bază, închisă cu un dop din cauciuc moale, care permite scoaterea monedelor;
3.
pușculiță de ceramică în formă de pinguin, cu o înălțime de aproximativ 30 centimetri, prevăzută în partea din spate cu o fantă pentru introducerea monedelor și în partea de jos, cu un lacăt;
4.
pușculiță din plastic în formă de pinguin, care are un fular roșu, cu o înălțime de aproximativ 16 centimetri și prevăzută în partea din spate cu o fantă pentru introducerea monedelor;
5.
pușculiță din lemn în formă de figurină stilizată reprezentând un copil, cu o înălțime de aproximativ 16 centimetri, formată dintr-un recipient cilindric prevăzut cu o fantă pentru introducerea monedelor și, în partea superioară, cu o baghetă de lemn care poate fi scoasă pentru a permite scoaterea monedelor, care susține trei bile reprezentând brațele și capul, care se poate mișca;
6.
pușculiță din metal, în formă de cutie pentru scrisori în miniatură (cu o înălțime de aproximativ 12 centimetri, baza de aproximativ 5 × 6 centimetri) vopsită în roșu și prevăzută cu o gaură în partea din spate care servește la agățarea de perete, o fantă în partea din față pentru introducerea monedelor și o ușiță cu încuietoare;
întrucât Tariful Vamal Comun anexat la regulamentul (CEE) nr. 950/68 al Consiliului (2), astfel cum a fost modificat ultima dată prin Regulamentul (CEE) nr. 604/83 (3), prevede la poziția 69.13 inter alia statuetele și alte obiecte decorative; la poziția 97.02 păpușile și la poziția 97.03 inter alia alte jucării; la poziția 39.07 obiectele din material plastic de la numărul 39.01 la 39.06 inclusiv; la poziția 44.27 inter alia obiecte decorative sau pentru etajere, din lemn; la poziția 73.40 alte articole din fontă, din fier sau din oțel și la poziția 83.06 inter alia obiectele decorative din metale comune; întrucât pentru clasificarea mărfurilor menționate anterior aceste poziții pot fi luate în considerare;
întrucât aceste mărfuri, prin prezentarea și utilizarea lor nu prezintă nici caracterul esențial de jucărie nici, în ceea ce privește articolele de la punctul 2 și de la punctul 5, cel de păpușă; întrucât articolele de la punctele 1, 2 și 3, de la punctul 4, de la punctul 5 și de la punctul 6 nu sunt prin urmare excluse de la capitolele 69, 39 și, respectiv, 44 sau de la secțiunea XV în conformitate cu notele 2 (f) din capitolul 69, 1 (q) din capitolul 39, 1 (o) din capitolul 44 sau 1 (m) din secțiunea XV; întrucât, cu toate acestea, în ceea ce privește articolul de la punctul 6, acesta nu are caracteristicile unui obiect decorativ de interior asemănător cu bibelourile sau decorațiunile murale menționate la subtitlul A din nota explicativă din nomenclatura Consiliului de Cooperare Vamală referitoare la poziția 83.06;
întrucât forma și ornamentele le conferă primelor cinci articole caracterul de articole decorative; întrucât nici dimensiunea, nici faptul că au funcția de pușculițe nu influențează caracterul de obiect decorativ; întrucât, în consecință, primele trei articole trebuie clasificate la poziția 69.13, al patrulea la subpoziția 39.07 B V (d) și al cincilea la poziția 44.27 subpoziția 44.27 B; întrucât al șaselea, fiind asimilabil cutiilor, tocurilor, bombonierelor și altor cutii prevăzute la alineatul (B) paragraful (3) din nota explicativă din nomenclatura Consiliului de Cooperare Vamală referitoare la poziția 73.40, trebuie clasificat în cadrul acestei poziții, la subpoziția B;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Mărfurile prezentate în continuare se clasifică în cadrul pozițiilor sau subpozițiilor din Tariful Vamal Comun indicate în dreptul fiecăreia:
1. pușculiță de ceramică în formă de porc, cu o lungime de aproximativ 15 centimetri și o înălțime de aproximativ 9 centimetri, ornată cu un motiv floral, prevăzută în partea din spate cu o fantă pentru introducerea monedelor și o deschizătură rotundă la bază, închisă cu un dop din cauciuc moale, care permite scoaterea acestora:
69.13 Statuete și alte obiecte de ornament, obiecte decorative sau de mobilier
2. pușculiță de ceramică în formă de figurină, reprezentând un bătrân (cerșetor), cu o înălțime de aproximativ 18 centimetri, cu hainele și fața vopsite, prevăzută cu o fantă pentru introducerea monedelor și o deschizătură rotundă la bază, închisă cu un dop din cauciuc moale, care permite scoaterea acestora:
69.13 Statuete și alte obiecte de ornament, obiecte decorative sau de mobilier
3. pușculiță de ceramică în formă de pinguin, cu o înălțime de aproximativ 30 centimetri, prevăzută în partea din spate cu o fantă pentru introducerea monedelor și în partea de jos, cu un lacăt:
69.13 Statuete și alte obiecte de ornament, obiecte decorative sau de mobilier
4. pușculiță din plastic în formă de pinguin, care are un fular roșu, cu o înălțime de aproximativ 16 centimetri și prevăzută în partea din spate cu o fantă pentru introducerea monedelor:
39.07 Obiecte din materialele de la nr. 39.01-39.06 inclusiv
B.
altele:
V
din alte materiale:
(d)
altele
5. pușculiță din lemn în formă de figurină stilizată reprezentând un copil, cu o înălțime de aproximativ 16 centimetri, formată dintr-un recipient cilindric prevăzut cu o fantă pentru introducerea monedelor și, în partea superioară, cu o baghetă de lemn care poate fi scoasă pentru a permite scoaterea monedelor, care susține trei bile reprezentând brațele și capul, care se poate mișca:
44.27 articole de mobilier sculptate și articole mici din abanos (cutii, sipete, tocuri, cutii de bijuterii, penare, portmantouri, lampadare și alte corpuri de iluminat etc.), obiecte de ornament, pentru etajere și articole decorative, din lemn; părți din lemn ale acestor articole sau obiecte:
B.
altele
6. pușculiță din metal, în formă de cutie pentru scrisori în miniatură (cu o înălțime de aproximativ 12 centimetri, baza de aproximativ 5 x 6 centimetri) vopsită în roșu și prevăzută cu o gaură în partea din spate care servește la agățarea de un perete, o fantă în partea din față pentru introducerea monedelor și o ușiță cu încuietoare:
73.40 Alte articole din fontă, din fier sau din oțel:
B.
altele.
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 aprilie 1983.